Trolddom

**Trolddom** er i bred forstand kendskabet til overnaturlige kræfter og udnyttelsen af denne kendskab til at ved sin viljes magt at påvirke virkeligheden og udføre magiske gerninger. Udøvere af trolddom kaldes magikere og trolddom er i almindelighed den mest fremtrædende måde, hvorpå dødelige racer kan praktisere magi.

## Trolddommens struktur

Trolddom udøves på utallige forskellige måder fra utallige tilsvarende forskellige udgangspunkter, traditioner og virkelighedsopfattelser fra kultur til kultur og fra race til race. På trods af denne enorme mængde af uløselige kontroverser, der omgiver trolddom, er der ikke desto mindre en række fremtrædende elementer der synes universelle i dens udøvelse.

* Udøverne må være i stand til at se udover tings umiddelbare fremtræden og erkende eksistensens bagvedliggende struktur, hvilket indebærer besiddelsen af en iboende magisk erkendelsesevne.
* Udøverne må besidde egenskaben og viljestyrken til at tæmme, forme og kanalisere magiens kræfter. Ligesom et menneske kun har styrke til at løfte en bestemt vægtmængde, kan en magiker ikke bearbejde mere magi end hans viljestyke tillader.
* Trolddom behøver fuldstændig sproglig og indholdsmæssig præcision. Alle besværgelser udtales således på et andet sprog en udøverens modersmål: for at forhindre sproglig tvetydighed og omskiftelighed.
* Alle besværgelser kræver at udøveren på en gang siger én ting og tænker en anden. betydningen af besværgelsens udtalte element præciseres og skærpes af det utalte på samme måde som en persons ord kan uddybe og afklare en andens.

Der eksisterer mange metafysiske og filosofiske fortolkninger af disse strukturer, men resultatet er i hvert tilfælde det samme: verden, der ellers er aldeles indifferent over for dødeliges ord, *lytter* og magiske transformationer af virkeligheden følger.

### Ord og mening

Selvom ord (og ceremonielle bevægelser) er redskabet hvorigennem magi implementeres, indeholder de ikke mening i sig selv. De er derigennem der redskaber, hvorigennem mening formidles og udtrykkes. Eftersom selv de mest simple ord kan have flere betydninger baseret på en række omstændigheder, søger magikere at finde ordenes mest perfekte mening, meningen der transcenderer alle konnotationer, betydningsnuancer og associationer.

*At bevare og udtrykke meningers rene modaliteter er hjertet af al trolddom. Med hvert enkelt ord må du slå den perfekte semantiske tone an - tonen der vil drukne og fordrive virkelighedens dissonans [...] Vulgære sprog bliver alt for let forvrængede af vores indsigter og oplevelser. Arkane sprogs rene og skære andethed tjener til at isolere trolddommens semantik fra vores livs ustadighed og inkonsistens.*

— Apollyon Schiller, Magus

### Gaven

Kun sjældne individer, omkring 1 af 2000, har potentialet eller Gaven for at blive magikere - den magtfulde, iboende kapacitet til at erkende verden bag virkeligheden, manipulere magiens grænseløse kræfter, kontrollere dens inderste væsen og tæmme dens destruktive uforudsigelighed til sin egen vilje. Selvom gaven er kostbar mærker dens tilstedeværelse sin besidder på godt og ondt.

Hvis gavens besidder ikke lærer at kontrollere sine voldsomme kræfter, kan vedkommende hurtigt ende i splintret, sønderrevet vanvid som offer for sit eget uindfriede potentiale. Som følge af dette er det universelt påkrævet at magisk talentfulde unge træner og studerer i årevis for at tilegne sig viden og beherske sine magiske evner.